|  |  |
| --- | --- |
| Številka: 004-15/2018-5 | |
| Ljubljana, 18.3.2019 | |
| EVA (če se akt objavi v Uradnem listu RS) | |
| GENERALNI SEKRETARIAT VLADE REPUBLIKE SLOVENIJE  [Gp.gs@gov.si](mailto:Gp.gs@gov.si) | |
| ZADEVA: | | | | |
| 1. Predlog sklepov vlade: Informacija o nameravanem podpisu Memoranduma o soglasju med Agencijo Republike Slovenije za okolje (ARSO) in Svetovno meteorološko organizacijo (WMO) – predlog za obravnavo | | | | |
| Na podlagi desetega odstavka 75. člena Zakona o zunanjih zadevah (Uradni list RS, št. 113/03 – uradno prečiščeno besedilo, 20/06 – ZNOMCMO, 76/08, 108/09, 80/10 – ZUTD, 31/15 in 30/18 – ZKZaš) in 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17) je Vlada Republike Slovenije na … seji dne …. sprejela naslednji  SKLEP:  Vlada Republike Slovenije se je seznanila z Informacijo o nameravanem podpisu Memoranduma o soglasju med Agencijo Republike Slovenije za okolje (ARSO) in Svetovno meteorološko organizacijo (WMO).  Stojan Tramte  GENERALNI SEKRETAR  Priloga:  - obrazložitev  Sklep prejmejo:   * Ministrstvo za okolje in prostor * Agencija Republike Slovenije za okolje * Ministrstvo za zunanje zadeve * Služba Vlade Republike Slovenije za zakonodajo | | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | | |
| / | | | | |
| **3.a Osebe, odgovorne za strokovno pripravo in usklajenost gradiva:** | | | | |
| * Jure Leben, minister * Simon Zajc, državni sekretar * Mag. Gregor Sluga, vršilec dolžnosti generalnega direktorja ARSO * Dr. Klemen Bergant, direktor Urada za meteorologijo in hidrologijo, ARSO | | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | | |
| / | | | | |
| **4. Predstavniki vlade, ki bodo sodelovali pri delu državnega zbora:** | | | | |
| Jure Leben, minister za okolje in prostor | | | | |
| 5. Kratek povzetek gradiva: | | | | |
| Republika Slovenija je članica Svetovne meteorološke organizacije (WMO) od leta 1992. Agencija Republike Slovenije za okolje (ARSO) z WMO tesno sodeluje, še posebej pri dejavnostih s področja agrometeorologije, klimatologije ter meteoroloških meritev in opazovanj. Umerjevalni laboratorij ARSO je bil leta 2005 s strani WMO imenovan za Regionalni instrumentacijski center (WMO RIC), predvsem za regijo jugovzhodne Evrope. Od leta 2006 ARSO tudi gosti Center za upravljanje suše v jugovzhodni Evropi (DMCSEE), ki je bil ustanovljen na pobudo WMO, UNCCD in trinajstih držav v regiji. ARSO je v letih 2016 in 2017 sodeloval pri pripravi izvedbenega načrta za vzpostavitev Sistema za podporo pri zgodnjem opozarjanju na številne nevarnosti v jugovzhodni Evropi (SEE-MHEWS-A), pričakuje se tudi aktivno vlogo ARSO pri sami izvedbi sistema v letih 2019 in 2020. Zaradi obstoječih aktivnosti ARSO v regiji jugovzhodne Evrope v okviru WMO RIC in DMCSEE ter zaradi predvidene aktivne vloge ARSO v WMO projektu vzpostavljanja sistema SEE-MHEWS-A, WMO predlaga podpis krovnega Memoranduma o soglasju, ki bo podlaga za nadaljnje, konkretnejše vsebinske in finančne dogovore o izvajanju skupnih nalog. ARSO in WMO bosta memorandum o soglasju podpisala vsak na svojem sedežu in si izmenjala podpisana izvoda. | | | | |
| 6. Presoja posledic za: | | | | |
| a) | javnofinančna sredstva nad 40.000 EUR v tekočem in naslednjih treh letih | | | NE |
| b) | usklajenost slovenskega pravnega reda s pravnim redom Evropske unije | | | NE |
| c) | administrativne posledice | | | NE |
| č) | gospodarstvo, zlasti mala in srednja podjetja ter konkurenčnost podjetij | | | NE |
| d) | okolje, vključno s prostorskimi in varstvenimi vidiki | | | DA (+) |
| e) | socialno področje | | | NE |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | | NE |
| 7.a Predstavitev ocene finančnih posledic nad 40.000 EUR:  / | | | | |
| **7.b Predstavitev ocene finančnih posledic pod 40.000 EUR:**  **Kratka obrazložitev**  Podpis Memoranduma o soglasju med Agencijo Republike Slovenije za okolje (ARSO) in Svetovno meteorološko organizacijo (WMO) nima neposrednih finančnih posledic. | | | | |
| **8. Predstavitev sodelovanja z združenji občin:** | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | NE | |
| Gradivo (predpis) je bilo poslano v mnenje:   * Skupnosti občin Slovenije SOS: NE * Združenju občin Slovenije ZOS: NE * Združenju mestnih občin Slovenije ZMOS: NE | | | | |
| **9. Predstavitev sodelovanja javnosti:** | | | | |
| Gradivo je bilo predhodno objavljeno na spletni strani predlagatelja: | | | NE | |
| Ni potrebe po predhodnem obveščanju javnosti o nameri podpisa Memoranduma o soglasju med Agencijo Republike Slovenije za okolje (ARSO) in Svetovno meteorološko organizacijo (WMO) | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | NE | |
| **11. Gradivo je uvrščeno v delovni program vlade:** | | | NE | |
| Simon ZAJC  DRŽAVNI SEKRETAR | | | | |
|  | | | | |

PRILOGE:

* Obrazložitev
* Priloga 2
* Mnenje MZZ z dne 20. 2. 2019 in SVZ z dne 13. 3. 2019
* angleški prevod memoranduma
* slovenski prevod memoranduma

Priloga 1

|  |
| --- |
| MEMORANDUM O SOGLASJU  med Agencijo Republike Slovenije za okolje (ARSO) in Svetovno meteorološko organizacijo (WMO) – predlog za obravnavo |

Republika Slovenija je članica Svetovne meteorološke organizacije (World Meteorological Organization - WMO) od leta 1992, ko je Skupščina Republike Slovenije sprejela Akt o deklaraciji nasledstva glede konvencij organizacije združenih narodov in konvencij, sprejetih v mednarodni agenciji za atomsko energijo (Ur. l. RS, 35/1992, 17. 7. 1992).

Agencija Republike Slovenije za okolje (ARSO), kot že njen predhodnik Hidrometeorološki zavod Republike Slovenije, z WMO tesno sodeluje od samega vstopa Republike Slovenije v to organizacijo, še posebej pri dejavnostih s področja agrometeorologije, klimatologije ter meteoroloških meritev in opazovanj.

Republika Slovenija, oziroma v njenem imenu ARSO, gosti dva regionalna centra, ki sta bila ustanovljena na pobudo WMO.

Leta 2005 je WMO imenoval Umerjevalni laboratorij ARSO za svoj Regionalni instrumentacijski center (WMO RIC), ki pokriva predvsem regijo jugovzhodne Evrope. Glavni namen centra je pomoč pri zagotavljanju kakovosti meteoroloških meritev in opazovanj, kar je še posebej pomembno z vidika zanesljivega spremljanja podnebnih sprememb. Mehanizmi, ki se uporabljajo pri zasledovanju tega cilja, so: zagotavljanje sledljivosti referenčnih standardov meteoroloških služb, organizacija delavnic na področju metrologije in merilne infrastrukture - prenos znanja, organizacija medlaboratorijskih primerjav, organizacija terenskih primerjav z uporabo umerjevalnega kompleta prenosnih standardov. Od ustanovitve do danes je ARSO kot gostitelj WMO RIC nudil svoje storitve številnim državam članicam v regiji, kot tudi širše.

ARSO je tudi nosilec Centra za upravljanje suše v jugovzhodni Evropi (Drought Management Centre for Southeastern Europe - DMCSEE), ki je bil ustanovljen leta 2006 na pobudo WMO, Konvencije Združenih narodov za boj proti dezertifikaciji (United Nations Convention to Combat Desertification - UNCCD) in trinajstih držav v regiji. Poslanstvo centra je koordinacija in pomoč pri razvoju in uporabi orodij za spremljanje in upravljanje s posledicami suše ter pomoč pri oblikovanju ustreznih politik s ciljem izboljšati pripravljenost na sušo in tako zmanjšati njene škodne posledice na nivoju celotne regije. Pomemben vidik DMCSEE je tudi priprava strokovnih podlag za prilagajanje na podnebne spremembe, ki v jugovzhodni Evropi predvidoma prinašajo še pogostejše in obsežnejše težave s sušo. Od ustanovitve do danes je center izvedel več projektov, delavnic in izobraževanj, ki so bili podprti s strani WMO in Evropske komisije (EK), kot tudi s strani nevladnih organizacij (npr. Globalno vodno partnerstvo).

WMO je ob sodelovanju državnih meteoroloških in hidroloških služb iz jugovzhodne Evrope v okviru projekta, ki ga je finančno podprla Agencija Združenih držav Amerike za mednarodni razvoj (United States Agency for International Development – USAID), v letih 2016 in 2017 pripravila izvedbeni načrt za vzpostavitev Sistema za podporo pri zgodnjem opozarjanju na številne nevarnosti v jugovzhodni Evropi (South-East European Multi-Hazard Early Warning Advisory System - SEE-MHEWS-A). Izvedbeni načrt je bil sprejet na zaključni konferenci projekta, junija 2017 v Ljubljani. WMO je v nadaljevanju pridobil sredstva Svetovne banke (World Bank – WB) za izvedbo prvega sklopa nalog iz izvedbenega načrta, ki v letih 2019 in 2020 predvidevajo zapolnitev vrzeli na področju opazovanj in podatkovnih zbirk, numeričnega napovedovanja vremena in hidrološkega modeliranja. V ta namen je predvidena tudi vzpostavitev numeričnega modela za napovedovanje vremena v visoki ločljivosti na celotnem območju jugovzhodne Evrope, katerega rezultati bodo vhod v hidrološke modele za napovedovanje poplav. Zaradi znanja in izkušenj, ki jih ima ARSO na področju numeričnega modeliranja vremena, je WMO zaprosil ARSO za pomoč pri izvedbi te naloge. Naloga bo predvidoma izvedena s pomočjo dveh dodatno zaposlenih projektnih sodelavcev, ob pomoči in prenosu znanja s strani obstoječih strokovnjakov ARSO. Uporabljena bo računalniška infrastruktura Evropskega centra za srednjeročno napovedovanje vremena (European Centre for Medium-range Weather Forecasting – ECMWF).

Zaradi obstoječih aktivnosti ARSO na območju jugovzhodne Evrope v okviru WMO RIC in DMCSEE ter zaradi predvidene aktivne vloge ARSO v WMO projektu vzpostavljanja sistema SEE-MHEWS-A, WMO predlaga podpis krovnega Memoranduma o soglasju, ki bo podlaga za nadaljnje, konkretnejše vsebinske in finančne dogovore o izvajanju skupnih nalog.

Priložen osnutek Memoranduma o soglasju med Agencijo Republike Slovenije za okolje (ARSO) in Svetovno meteorološko organizacijo (WMO) v angleškem jeziku ter njegov neuradni prevod v slovenski jezik sta sestavni del te obrazložitve.

ARSO in WMO bosta Memorandum o soglasju podpisala vsak na svojem sedežu in si izmenjala podpisana izvoda. V imenu WMO bo Memorandum o soglasju podpisal generalni sekretar, Prof. Petteri Taalas, v imenu ARSO pa vršilec dolžnosti generalnega direktorja, mag. Gregor Sluga.